ตลอดช่วงเช้าวันนี้ ประชาชนจำนวนมากให้ความสนใจเที่ยวชมงานเกษตรแฟร์ ประจำปี 2562 หิ้วถุงผ้าไปช้อป ชิม ชิล แบบรักษ์โลก
ตลอดช่วงเช้าวันนี้ ประชาชนจำนวนมากให้ความสนใจเที่ยวชมงานเกษตรแฟร์ ประจำปี 2562 หิ้วถุงผ้าไปช้อป ชิม ชิล แบบรักษ์โลกบรรยากาศในพื้นที่ มหาวิทยาลัยเกษตรศาสตร์ บางเขน เริ่มคึกคัก ตั้งแต่ช่วงเช้า ประชาชนจำนวนมากเข้าชมงานเกษตรแฟร์ ซึ่งจัดขึ้นเป็นประจำทุกปี สำหรับในปีนี้จัดขึ้นภายใต้แนวคิด “เกษตรศาสตร์นำไทย นวัตกรรมก้าวไกล ใส่ใจสิ่งแวดล้อม” เพื่อร่วมอนุรักษ์สิ่งแวดล้อม โดยร้านค้าภายในงานพร้อมใจกันงดใช้โฟม ลดการใช้พลาสติกที่ใช้ครั้งเดียวแล้วทิ้ง (Single use plastic) ร่วมกันคัดแยกขยะ ลดการใช้พลังงาน ลดปริมาณขยะ และจัดการน้ำเสีย เพื่อลดมลพิษ โดยเชิญชวนให้ผู้ที่มาร่วมงานเกษตรแฟร์พกกระบอกน้ำ สะพายถุงผ้า งดโฟม ลดพลาสติก ชมนวัตกรรมการเกษตร และนิทรรศการด้านสิ่งแวดล้อม พร้อมกับการจัดจำหน่ายสินค้า 13 โซนต่างๆ อาทิ สินค้าเกษตร ไม้ดอกไม้ประดับ ผลไม้ตามฤดูกาล มะขามหวานเลื่องชื่อ หอม กระเทียม งานฝีมือท้องถิ่น สัตว์เลี้ยงและอุปกรณ์ อาหารคาวหวานพื้นเมือง อุปกรณ์ทางการเกษตร สินค้า OTOP ประจำท้องถิ่น ตลาดน้ำนนทรี สวนสนุกและอื่นๆ อีกมากมายนายพิมาน พงษ์วุฒิประพันธ์ อายุ 47 ปี หนึ่งในประชาชนที่เข้าชมงานพร้อมพกกระบอกน้ำ กล่าวว่า มางานเกษตรแฟร์เกือบทุกปี ซึ่งทุกครั้งตั้งใจจะมาเลือกชมและเลือกซื้อต้นไม้ ขอเชิญชวนให้ทุกคนพกกระบอกและน้ำถุงผ้ามาด้วย เพื่อช่วยกันลดการสร้างขยะด้าน พ.อ.หญิง ผุสิด ก๋งอุบล อายุ 54 ปี กล่าวว่า มากับลูกชายและชวนคุณแม่ซึ่งเป็นผู้สูงอายุต้องนั่งรถเข็นมาด้วย เลือกมาแต่เช้าเพราะหาที่จอดรถได้ง่าย พร้อมทั้งเป็นการใช้เวลาทำกิจกรรมร่วมกับครอบครัว ซึ่งภายในงานมีสินค้าหลากหลายให้เลือกชมเลือกชิมและเลือกซื้อในส่วนของการเดินทางมายังงานเกษตรแฟร์ สามารถมาได้จาก 3 เส้นทางคือ ถนนวิภาวดีรังสิต ถนนงามวงศ์วาน และ ถนนพหลโยธิน โดยมีรถเมล์หลายสายให้บริการ หากจะนำรถส่วนตัวควรมาตั้งแต่ช่วงเช้า ขณะที่ ทางมหาวิทยาลัยได้จัดรถสวัสดิการบริการตลอดงานโดยไม่เสียค่าบริการ ประชาชนที่สนใจสามารถไปเที่ยวชมงานเกษตรแฟร์ได้ทุกวัน โดยวันจันทร์-ศุกร์ตั้งแต่เวลา 10.00 น.-21.00 น. และวันเสาร์-อาทิตย์ ตั้งแต่เวลา 09.00 น.-22.00 น. ตั้งแต่บัดนี้จนถึงวันที่ 2 กุมภาพันธ์ 2562 ณ มหาวิทยาลัยเกษตรศาสตร์